Mandag var den amerikanske ambassadør i Danmark taget til Nordjylland for at være med til at fejre 4. juli. Traditionen tro begynder fejringen af den amerikanske uafhængighedsdag nemlig allerede et par dage før - og sidst på eftermiddagen mandag ankom ambassadøren til Aalborg Racing Arena. - Jeg er virkelig glad for at være i Aalborg for første gang i mit liv. Venskabet mellem USA og Danmark er fantastisk. Når jeg kigger rundt, kan jeg se det amerikanske og det danske flag blafre sammen, siger Carla Sands, der er USA’s ambassadør i Danmark. Carla Sands deltager også i festlighederne i Rebild Bakker 4. juli. Hør den amerikanske ambassadør fortælle om hendes oplevelse af den amerikanske uafhængighedsdag i Nordjylland herunder:

Opsummering:
Den amerikanske ambassadør var mandag i Nordjylland for at fejre den amerikanske uafhængighedsdag.